ଖୋର୍ଦ୍ଧା(ବଳରାମ ଲେଙ୍କା): ଖୋର୍ଦ୍ଧା ନିରାକରପୁର ଅଞ୍ଚଳରେ ପୁଲିସ୍ ଏନ୍କାଉଣ୍ଟର୍ରେ ଦୁର୍ଦ୍ଦାନ୍ତ ଅପରାଧୀ ଫିରୋଜ୍ ଖାଁ ଆହତ ହୋଇଛି। ତାର ବାମ ଆଣ୍ଠୁ ଓ ପାଦରେ ଗୁଳି ବାଜିଛି।
ଖୋର୍ଦ୍ଧା ନିରାକରପୁରରେ ଫିରୋଜ୍ ଥିବା ପୁଲିସ୍ ଖବର ପାଇଥିଲା। ଗତକାଲି ରାତିରେ ପୁଲିସ୍ର ସ୍ପେଶାଲ ଟିମ୍ ଏହି ଅଞ୍ଚଳରେ ଚଢ଼ଉ କରିଥିଲା। ଏହି ସମୟରେ ଫିରୋଜ୍ ପୁଲିସ୍ ଉପରକୁ ବୋମାମାଡ଼ କରି ଖସି ପଳାଇ ଯିବାକୁ ଚେଷ୍ଟା କରିଥିଲା। ପୁଲିସ୍ ଏହାର ପାଲଟା ଜବାବ ଦେଇଥିଲା। ପୁଲିସ୍ ଗୁଳିରେ ଫିରୋଜ୍ ଆହତ ହୋଇଥିଲା।
